《词变 滴滴金 其三十五 回前调》
清代·丁澎

夕鸦啼处归船寂。山青绕、寒烟密。叶落闲庭空淅沥。霜声秋水碧。

隔溪花映枫江月。樽双劝、将花折。拍按新歌催发白。哀筝调醉客。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。